[{"text_idx": "#000001", "text": "Ydych chi erioed wedi meddwl pa newidiadau sy\u2019n digwydd wrth i wyau pysgod ddatblygu o fod yn wyau bychan i silod ma\u0302n, ac yna yn bysgod? Mae hi bron yn amhosibl gweld y datblygiadau hyn wrth iddynt ddigwydd ar wely\u2019r afon, felly dyma gyfle arbennig i chi wylio wyau Brithyll Brown yn deor ac yn datblygu yn fyw ar eich sgri\u0302n!"}, {"text_idx": "#000002", "text": "Dros yr wythnosau nesaf bydd yr wyau ffrwythlon yma welwch chi isod, sydd wedi eu lleoli yn ein deorfa dros dro yng Nghanolfan Wardeiniaid Llyn Tegid yn deor ac yn datblygu i fod yn bysgod bychain. Pan fyddant yn ddigon mawr byddant yn cael eu rhyddhau i\u2019w cynefin naturiol yn Afon Twrch ger Llanuwchllyn lle bydd eu cylch bywyd yn parhau."}, {"text_idx": "#000004", "text": "Pan fydd y brithyll bach wedi tyfu\u2019n ddigon mawr i\u2019w rhyddhau i\u2019r afon, cyn gwneud hynny bydd rhaid ymgymryd a\u0302 phrofion penodol mewn labordy er mwyn gwneud yn siw\u0302r nad ydynt yn cario unrhyw heintiau i\u2019r stoc gwyllt cynhenid o frithyll Afon Twrch."}, {"text_idx": "#000005", "text": "Mae\u2019r prosiect hwn wedi ei ddatblygu ar gyfer plant a phobl ifanc gyda\u2019r nod o feithrin gwerthfawrogiad a diddordeb mewn bywyd dyfrol, ecoleg afon a\u2019r amgylchedd naturiol yn gyffredinol."}, {"text_idx": "#000006", "text": "Mae\u2019r prosiect hwn dan arweiniad Gwasanaeth Wardeiniaid Awdurdod y Parc Cenedlaethol yn dod o dan ymbare\u0301l ehangach prosiect LIFE Afon Dyfrdwy, sef prosiect aml-bartner sydd a\u0302\u2019r nod o drawsnewid afon Dyfrdwy a\u2019i dalgylch drwy adfer rhannau helaeth o\u2019r afon a\u2019i hamgylchoedd i\u2019w cyflwr naturiol. Os hoffech wybod mwy am waith arbennig y prosiect yma gallwch ymweld a\u0302 gwefan y prosiect yma."}, {"text_idx": "#000007", "text": "Gobeithiwn y bydd yr Adnoddau Addysg canlynol yn helpu i gyfoethogi eich profiad wrth ddilyn datblygiad yr wyau yn ein deorfa!"}]